cyanic-selkie/wikianc huggingface dataset:
จังหวัดยโสธรในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562
เทียบคะแนนกับการเลือกตั้งครั้งก่อนหน้า
เปรียบเทียบคะแนนกับผลการเลือกตั้งเมื่อ พ.ศ. 2554
เขต 2
เขตเลือกตั้งที่ 2 ประกอบด้วยอำเภอค้อวัง อำเภอมหาชนะชัย อำเภอคำเขื่อนแก้ว (ยกเว้นตำบลทุ่งมน) อำเภอป่าติ้ว (ยกเว้นตำบลกระจายและตำบลศรีฐาน) และอำเภอไทยเจริญ (เฉพาะตำบลน้ำคำและตำบลคำไผ่)
เขต 3
เขตเลือกตั้งที่ 3 ประกอบด้วยอำเภอกุดชุม อำเภอเลิงนกทาและอำเภอไทยเจริญ (ยกเว้นตำบลน้ำคำและตำบลคำไผ่)
กรวด
กรวด เป็นหินประเภทหินตะกอนซึ่งถูกกระแสน้ำพัดพาไปอยู่รวมกัน เนื่องจากการเสียดสีกันทำให้ผิวมีความเรียบมน ลื่น มี 2 ประเภท คือกรวดแม่น้ำ และกรวดทะเล
ลูกคิด
ลูกคิด (Abacus) เป็นเครื่องมือสำหรับใช้คำนวณ นับเป็นเครื่องคิดเลขยุคแรกๆ ของโลก ประกอบด้วยโครงสี่เหลี่ยม และมีแกนร้อยตัวลูกคิดกลมๆ สำหรับใช้นับเลข สามารถเลื่อนขึ้นลงได้ ลูกคิดแบบเชิงกลเช่นนี้มีด้วยกันหลายแบบ และหลายภูมิภาค เช่น บาบิโลน โรมัน จีน ญี่ปุ่น แต่ที่รู้จักกันดีคือลูกคิดแบบจีน ยังมีลูกคิดแบบที่ใช้ในจินตคณิต ซึ่งจะมีแถวบนเพียงลูกเดียวด้วย หรือเรียกว่าลูกคิดญี่ปุ่น วิธีการใช้ลูกคิด จะใช้การนับเม็ดลูกคิดผ่านหลักการนับที่เป็นสูตร ในการเพิ่มลดจำนวนช่วย.
การประหารชีวิตนาเคนตรัน เค. ธรรมลิงคัม
'''นาเคนตรัน บุตรของ เค. ธรรมลิงคัม''' (อักษรโรมัน: Nagaenthran a/l K. Dharmalingam, 13 กันยายน 1988 – 27 เมษายน 2022) เป็นผู้ขนส่งยาเสพติดชาวมาเลเซีย ถูกพิพากษาความผิดฐานขนส่งเฮโรอีนจำนวน 42.72 กรัม ในเดือนเมษายน 2009 ขณะเดินทางเข้าประเทศสิงคโปร์จากมาเลเซียผ่านทางด่านตรวจคนเข้าเมืองวูดแลนด์ โดยพบหีบห่อเฮโรอีนนี้มัดกับสะโพกของเขา นาเคนตรัมสารภาพว่าก่ออาชญากรรมดังกล่าวจริง และระบุว่าเขาถูกสั่งให้ทำเพราะถูกข่มขู่ว่าจะทำร้ายเขาและฆ่าแฟนสาวของเขาหากไม่ปฏิบัติตาม เขายังอ้างว่าเขาทำเพื่อหาเงินไปจ่ายหนี้ ก่อนที่ต่อมาจะปฏิเสธว่าไม่รู้เห็นเกี่ยวกับสิ่งของในหีบห่อที่ถูกนำมาขนส่งว่าคืออะไร
นาเคนตรันถูกตัดสินประหารชีวิตด้วยการแขวนคอในเดือนพฤศจิกายน 2010 อย่างไรก็ตาม การประหารชีวิตขอเขาถูกยั้งไว้เพราะศาลมีคำสั่งให้ระงับการแขวนคอประหารชีวิตทุกกรณีในสิงคโปร์ไปก่อนเพื่อรอการเปลี่ยนแปลงในกฎหมายโทษประหารชีวิตของสิงคโปร์ ซึ่งยินยอมให้มีการจำคุกตลอดชีวิตโดยอาจมีหรือไม่มีการเฆี่ยนสำหรับคนขนส่งยาเสพติดที่พบว่ามีความผิดปกติทางจิต ถึงแม้จะมีการยื่นฎีกาหลายครั้งจากนาเคนตรัน แต่เขาไม่ได้รับประเมินผ่านให้ได้รับการตัดสินคดีใหม่อีกครั้ง เนื่องจากไม่พบว่าเขามีความพิการทางจิตหรือสติปัญญาที่ชัดเจน โดยได้รับการยืนยันแล้วจากจิตแพทย์ ที่ทนายฝั่งเขาได้จัดหามา
นาเคนตรันเคยยื่นขออภัยโทษแต่ถูกปฏิเสธ และท้ายที่สุดถูกคำสั่งให้ประหารชีวิตด้วยการแขวนคอโดยลงวันที่ 10 พฤศจิกายน 2021 หลังใช้เวลากว่า 11 ปีอยู่ในแดนประหาร อย่างไรก็ตาม ด้วยผลจากการขอยื่นฎีกาในนาทีสุดท้าย ประกอบกับการติดเชื้อโควิด-19 การประหารชีวิตของเขาถูกเลื่อนออกไปอีก 5 เดือน   กระทั่งคำร้องฎีกาเขาถูกปฏิเสธในวันที่ 29 มีนาคม 2022  นาเคนตรัมถูกประหารชีวิตด้วยการแขวนคอที่เรือนจำจางีในวันที่ 27 เมษายน 2022 อายุได้ 33 ปี
ก่อนถูกประหารชีวิต กรณีของนาเคนตรัมได้รับความสนใจมากจากนานาชาติ องค์กรและนักเคลื่อนไหวต่างชาติจำนวนมากได้ร้องขอให้สิงคโปร์แปรบทลงโทษจากการประหารชีวิตไปเป็นการจำคุกตลอดชีวิตแทน อันเป็นผลมาจากระดับไอคิวของนาเคนตรัมที่ต่ำ และเพื่อเป็นการสิ้นสุดโทษประหารชีวิตในสิงคโปร์ รวมถึงยังประณามถึงการใช้บทลงโทษประหารชีวิตสำหรับผู้กระทำความผิดขนส่งยาเสพติดในสิงคโปร์   รัฐบาลสิงคโปร์ตอบกลับคำร้องขอเหล่านี้โดยระบุว่านาเคนตรัมไม่ได้พิการทางจิตหรือทางสติปัญญาอย่างเด่นชัด (substantially) จึงไม่เป็นเหตุอันใดให้รัฐบาลต้องไปยุ่งเกี่ยวในการยกเลิกโทษประหารชีวิตของเขา
บริการพื้นที่บนอินเทอร์เน็ต
บริการพื้นที่บนอินเทอร์เน็ต (อังกฤษ: Internet Hosting Service) เป็นบริการที่ทำงานบนอินเทอร์เน็ตเซิร์ฟเวอร์ ที่อนุญาตให้องค์กรหรือนิติบุคคล ใช้งานเนื้อที่บนอินเทอร์เน็ต ซึ่งมีบริการในระดับต่างๆ และรูปแบบให้บริการในรูปแบบต่างๆ กันไป
รูปแบบบริการที่มักพบเห็นคือ บริการพื้นที่สำหรับเว็บไซต์ (Web Hosting) ซึ่งผู้ให้บริการส่วนใหญ่ มักรวมบริการพื้นที่สำหรับเว็บไซต์กับบริการอื่นๆ อาทิเช่น บริการพื้นที่สำหรับอีเมล (E-mail Hosting) เป็นต้น นอกจากนี้ยังมี บริการตั้ง DNS และ บริการจดทะเบียนโดเมน ควบคู่กันไป
บริการอื่นๆ
บริการที่มีข้อจำกัด หรือ มีข้อกำหนดในการใช้ซอฟต์แวร์ มีบริการต่างๆ ดังนี้ เช่น:
ค่าใช้จ่ายในการแลกเปลี่ยนข้อมูล
บริการพื้นที่บนอินเทอร์เน็ต จำเป็นต้องมีการเชื่อมต่อเข้ากับระบบอินเทอร์เน็ต ทำให้มีการแลกเปลี่ยนข้อมูล (Bandwidth/Data Transfer) ซึ่งอาจมีค่าบริการเสริม ขึ้นอยู่กับรูปแบบของบริการ และระดับการบริการ
ดูเพิ่ม
Hosting Hostingas
แมงป่องช้างก้ามยาว
แมงป่องช้างก้ามยาว เป็นแมงป่องช้างชนิดหนึ่งในวงศ์ Scorpionidae. มีลักษณะคล้ายแมงป่องช้างชนิด H. spinifer คือ มีปล้องพิษที่ปลายหางสีแดงเหมือนกัน ส่วนหัวไม่เรียบ แต่แมงป่องช้างก้ามยาวจะมีขนาดลำตัวที่ใหญ่กว่าเมื่อเทียบขนาดกับแมงป่องช้างชนิดอื่นที่อายุเท่ากัน มีร่างกายสีดำ และมีส่วนก้ามที่ใหญ่และยาวกว่า แมงป่องชนิดนี้ออกลูกเป็นตัว
เดอะ ชีส ซิสเตอร์
การเผยแพร่
เดอะ ชีส ซิสเตอร์ เผยแพร่ครั้งแรกในวันที่ 24 พฤศจิกายน พ.ศ. 2565 ในโรงภาพยนตร์และฉายบนเน็ตฟลิกซ์ในวันที่ 9 มีนาคม พ.ศ. 2566
เพลงประกอบ
เพลงประกอบในแต่ละตอนของเดอะ ชีส ซิสเตอร์ ได้แก่
อะเลคานโดร ออร์ตูออสเต
อะเลคานโดร ออร์ตูออสเต (Alejandro Ortuoste) เกิดเมื่อ 17 มีนาคม พ.ศ. 2473 เป็นนักมวยสากลสมัครเล่นชาวฟิลิปปินส์ เขาได้เหรียญทองกีฬาเอเชียนเกมส์รุ่นแบนตัมเวทเมื่อ พ.ศ. 2497 และได้เข้าแข่งขันกีฬาโอลิมปิก พ.ศ. 2495 ที่ ฟินแลนด์แต่ไม่ได้เหรียญรางวัล
ยุคคาร์บอนิเฟอรัส
ยุคคาร์บอนิเฟอรัส (Carboniferous) อยู่ในช่วง 354 – 295 ล้านปีก่อน เป็นยุคของป่าเฟินขนาดยักษ์ปกคลุมห้วย หนอง คลองบึง ซึ่งกลายเป็นแหล่งน้ำมันดิบที่สำคัญในปัจจุบัน มีการแพร่พันธุ์ของแมลง และสัตว์ครึ่งบกครึ่งน้ำ เริ่มมีวิวัฒนาการของสัตว์เลื้อยคลาน กำเนิดไม้ตระกูลสน ช่วงแรกเกิดต้นไม้โบราณขนาดใหญ่ และพื้นที่ลุ่มชื้นบนแผ่นดิน พบสัตว์มีกระดูกสันหลังบนแผ่นดินชนิดแรก และสัตว์ครึ่งบกครึ่งน้ำ เกิดปลาน้ำจืดขนาดใหญ่ที่มีครีบพู่ (Rhizodontida)   ในมหาสมุทรเกิดปลาฉลามยุคแรก และมีหลากหลายชนิดเกิดแมงป่องทะเล  ไครนอยด์ ปะการัง โกเนียไทต์-แอมโมนอยด์  และแบรคิโอพอด พบได้ทั่วไป  แต่ ไทรโลไบต์ และนอติลอยด์ พบชนิด และจำนวนน้อยลง น้ำแข็งปกคลุมด้านตะวันออกของกอนวานา
แมลงมีปีกพบมาก และหลายชนิด แมลงบางชนิด มีขนาดใหญ่มาก สัตว์ครึ่งบกครึ่งน้ำ พบทั่วไป และหลากหลาย  พบสัตว์เลื้อยคลานเป็นครั้งแรก เกิดป่าที่ประกอบด้วย  เฟิร์น ต้นคลับมอส ต้นหางม้าขนาดใหญ่ ในยุคนี้ระดับออกซิเจนในบรรยากาศมีค่าสูงสุด  โกเนียไทต์ แบรคิโอพอด ไบรโอซัว และปะการัง พบได้ทั่วไปในทะเลและมหาสมุทร
แนวร่วมทางเลือก
แนวร่วมทางเลือก (Barisan Alternatif) เป็นแนวร่วมของพรรคการเมืองฝ่ายค้านในมาเลเซียเพื่อต่อสู้กับแนวร่วมแห่งชาติ
การก่อตั้ง
แนวร่วมทางเลือกก่อตั้งเหลังจากการจับกุมอันวาร์ อิบราฮิม เมื่อ 20 กันยายน พ.ศ. 2541 ต่อมาในวันที่ 24 ตุลาคม พ.ศ. 2542 พรรคฝ่ายค้านใหญ่ 4 พรรคคือพรรคอิสลามมาเลเซีย พรรคกิจกรรมประชาธิปไตย พรรคยุติธรรมแห่งชาติ และพรรคประชาชนมาเลเซียได้ประกาศเป็นแนวร่วมในการลงสมัครรับเลือกตั้ง ในการเลือกตั้ง พ.ศ. 2542 พรรคปาสได้รับชัยชนะในรัฐกลันตันและรัฐตรังกานู และได้ที่นั่งในสภาเพิ่มขึ้น พรรคกิจกรรมประชาธิปไตยได้ที่นั่งเพิ่มขึ้นอีกเช่นกันแต่หัวหน้าพรรคไม่ได้รับเลือก
ต่อมา พรรคอิสลามมาเลเซียซึ่งมีเป้าหมายที่จะจัดตั้งรัฐอิสลามในมาเลเซียซึ่งต่างจากนโยบายของพรรคอื่นในแนวร่วม ทำให้เกิดความตึงเครียดขึ้น หลังเหตุการณ์ 11 กันยายน พ.ศ. 2544 พรรคกิจกรรมประชาธิปไตยประกาศแยกตัวออกจากแนวร่วมเพราะเกรงว่ากระแสหวาดกลัวรัฐมุสลิมจะทำให้เสียคะแนน เมื่อ 21 กันยายน พ.ศ. 2544 ความแตกแยกภายในแนวร่วมทำให้เห็นการต่อสู้กันเองของพรรคฝ่ายค้านในการเลือกตั้ง พ.ศ. 2547 ความสัมพันธ์ระหว่างพรรคยุติธรรมแห่งชาติและพรรคอิสลามมาเลเซียยังคงตึงเครียด และพรรคอิสลามมาเลเซียไม่สนับสนุนพรรคประชาชนมาเลเซียในการลงสมัครในโกตาบารู
ในการเลือกตั้ง พ.ศ. 2558 พรรคกิจกรรมประชาธิปไตย พรรคอิสลามมาเลเซียและพรรคยุติธรรมแห่งชาติได้มาร่วมมือกันอีกครั้งในชื่อสัญญาประชาชน (Pakatan Rakyat; 人民联盟) โดยพรรคปาสยอมอ่อนลงและเน้นในเรื่องเศรษฐกิจเท่านั้น
เพลงชาติทาจิกิสถาน
เพลงชาติทาจิกิสถาน (Суруди Миллӣ; Surudi milli; ) เป็นเพลงชาติสมัยหลังการล่มสลายของสหภาพโซเวียต เริ่มใช้อย่างเป็นทางการมาตั้งแต่ พ.ศ. 2534 ประพันธ์เนื้อร้องโดย กุลนาซาร์ เคลดี (Gulnazar Keldi) ทำนองมาจากเพลงชาติสาธารณรัฐสังคมนิยมโซเวียตทาจิก ซึ่งแต่งโดย สุไลมาน ยูดาคอฟ (Suleiman Yudakov)
สุมาอี้
สุมาอี้ ตามสำเนียงฮกเกี้ยน หรือ  ซือหม่าอี้ ตามสำเนียงกลาง  (司马懿; Sima Yi; ค.ศ. 179-7 กันยายน 251) ชื่อรอง จ้งต๋า (仲達) เป็นเสนาบดี รัฐบุรุษ และเสนาธิการของวุยก๊ก ในช่วงยุคสามก๊ก และยังเป็นบรรพชนของราชวงศ์จิ้นตะวันตก เขาต้านทานการเดินทัพขึ้นเหนือของจูกัดเหลียง ซึ่งเป็นอัครมหาเสนาบดีของจ๊กก๊ก และยืนหยัดอย่างมั่นคงมาสี่ชั่วอายุคนตั้งแต่ยุคของ โจโฉ โจผี โจยอย และโจฮอง เขาก่อการรัฐประหารในสุสานหลวงโกเบงเหลงและยึดอำนาจการปกครองของวุยก๊ก สุมาอี้เป็นพระอัยกา (ปู่) ของจักรพรรดิจิ้นอู่ (สุมาเอี๋ยน) จักรพรรดิผู้ก่อตั้งราชวงศ์จิ้น และเป็นบิดาของสุมาสู และสุมาเจียว เสนาบดีผู้มีอำนาจสองคนในช่วงปลายยุควุยก๊ก
ประวัติและบทบาท
เป็นชาวอำเภออุน เมืองเหอเน่ย (โห้ลาย) มณฑลเหอหนาน มีชื่อรองว่า จ้งต๋า มีลักษณะ แววตาแหลมเล็กคล้ายตาเหยี่ยว สุมาอี้เป็นคนเฉลียวฉลาด ชำนาญตำราพิชัยสงคราม ใจคอหนักแน่นแต่ก็เด็ดขาดในการตัดสินใจ กระทั่งมีผู้สนใจประวัติศาสตร์สามก๊ก ได้วิจารณ์ในทำนองเสียดสีไว้ว่า สุมาอี้คือ "เจ้าสำนักด้านดำ" คือ มีความชาด้านทำเพื่อประโยชน์ของตนได้เสมอ โดยไม่สนใจในเรื่องคุณธรรมศักดิ์ศรี และมีความใจดำอำมหิตพร้อม ๆ กัน ซึ่งเป็นอุปนิสัยของผู้มีอำนาจในประวัติศาสตร์ทุกยุคสมัย และได้รับอีกฉายาหนึ่งว่า "งูแมวเซา" มีคำวิจารณ์ว่าบุคคลที่ฉลาดที่สุดในสามก๊ก คือ ขงเบ้ง แต่บุคคลที่ทั้งฉลาดและน่ากลัวที่สุดในสามก๊ก คือ สุมาอี้
ในปลายรัชสมัยโจยอย สุมาอี้ได้รับการเลื่อนยศและบรรดาศักดิ์ มีอำนาจควบคุมทั้งฝ่ายทหารและพลเรือน โจยอยนับถือเสมือนพระราชบิดา คนในตระกูลสุมารับราชการในชั้นสูงมากถึง 11 คน เมื่อสิ้นโจยอย โจฮองขึ้นครองราชย์แทน สุมาอี้ถูกตระกูลโจถอดออกจากตำแหน่งไปอยู่บ้านเฉย ๆ เพราะไม่ไว้ใจในความซื่อสัตย์ของสุมาอี้ แม้สุมาอี้จะถูกปลดเป็นเวลานานถึง 10 ปีแล้วแต่ก็ยังคงฝึกการต่อสู้และมีบารมีในกองทัพอยู่ โจซองก็ยังไม่ไว้ใจสุมาอี้อยู่จึงส่งคนไปจับตาดูแต่สุมาอี้ได้แกล้งป่วยอาการทรุดหนักทำให้โจซองตายใจไม่หวาดระแวงอะไร แต่ท้ายที่สุดก็ทำการรัฐประหารในเมืองลกเอี๋ยง โค่นอำนาจที่คุมกองทัพของตระกูลโจ ที่นำโดยโจซอง บุตรชายของอดีตแม่ทัพใหญ่โจจิ๋น หมดสิ้น และเป็นตระกูลสุมาที่ได้ขึ้นมาครองอำนาจแทน
สุมาอี้มีบุตรชาย 2 คน ที่ล้วนแต่มีความสามารถมาก เพราะสุมาอี้มักสั่งสอนและให้ติดตามทำศึกอยู่เสมอ ๆ คือ สุมาสู และสุมาเจียว ภายหลังจากสิ้น 3 คนนี้แล้ว สุมาเอี๋ยน บุตรชายของสุมาเจียว หลานปู่ของสุมาอี้ได้รวบรวมแผ่นดินเป็นหนึ่งเดียว และขึ้นครองราชย์เป็นเสวียนตี้ฮ่องเต้ ปฐมจักรพรรดิของราชวงศ์จิ้น เป็นอันสิ้นสุดยุคสามก๊ก และ ราชวงศ์ฮั่นสุมาอี้เสียชีวิตเมื่ออายุ 73 ปีที่เมืองลกเอี๋ยง ด้วยโรคชรา
แหล่งข้อมูลอื่น
179251
ทัศนคติ
อนึ่ง พจนานุกรมไทยฉบับราชบัณฑิตยสถาน ๒๕๕๔ ให้ความหมายว่า ทัศนคติ หมายถึง แนวความคิดเห็น
เทศบาลตำบลพันดอน
เทศบาลตำบลพันดอน เป็นเทศบาลตำบลแห่งหนึ่งในอำเภอกุมภวาปี จังหวัดอุดรธานี มีประชากรทั้งหมด 5,681 คน มีพื้นที่ 7.92 ตารางกิโลเมตร ครอบคลุมตำบลพันดอนบางส่วน
ประวัติ
เทศบาลตำบลพันดอน เริ่มแรกก่อตั้งเป็น สุขาภิบาลพันดอน เมื่อวันที่ 14 พฤษภาคม พ.ศ. 2499 ต่อมาได้ขยายเขตสุขาภิบาลพันดอน จาก 6.366 ตารางกิโลเมตร เป็น 7.92 ตารางกิโลเมตร เมื่อวันที่ 3 ตุลาคม พ.ศ. 2515 ปัจจุบันได้รับการเปลี่ยนแปลงฐานะเป็น เทศบาลตำบลพันดอน เมื่อวันที่ 25 พฤษภาคม พ.ศ. 2542
เตงฮอง
อ้างอิง
271
ริกุงิเอ็ง
สวนริกุงิ เป็นสวนสาธารณะตั้งอยู่ในเขตบุงเกียว ของกรุงโตเกียว ชื่อริกุงิเอ็งมีความหมายว่า "สวนโคลงหกบท" สวนแห่งนี้เกิดขึ้นราวปี ค.ศ. 1695 ถึง 1702 โดยการกำกับของ ยะนะงิซะวะ โยะชิยะซุ เจ้าเมืองคะวะโงะเอะ โดยบัญชาของ โทะกุงะวะ สึนะโยะชิ โชกุนคนที่ห้าแห่งเอะโดะ แต่ภายหลังที่ยะนะงิซะวะเสียชีวิตไป สวนแห่งนี้ก็ไม่ได้รับการดูแลรักษา ต่อมาในปี 1878 นายอิวะซะกิ ยะตะโร ผู้ก่อตั้งมิตซูบิชิก็ได้ซื้อสวนแห่งนี้ไปและบูรณะฟื้นฟูเสียใหม่ ซึ่งภายหลังในปี 1938 สวนแห่งนี้ก็ได้ถูกบริจาคให้แก่เทศบาลนครโตเกียว ทั้งนี้ในปี 1953 สวนแห่งนี้ได้รับการรับรองจากรัฐบาลญี่ปุ่นว่าเป็น โทะกุเบะสึ เมโช (特別名勝 ''สถานที่วิเศษอันมีทัศนียภาพงดงาม")
วีจีเอ
วีจีเอ (VGA ย่อมาจาก Video Graphics Array) เป็นมาตรฐานความละเอียดของพิกเซลที่สามารถแสดงบนจอภาพ โดยจะแสดงผลกว้าง 640 พิกเซล สูง 480 พิกเซล หรือ ประมาณ 3 แสนพิกเซล ด้วยความละเอียดสีสูงสุด 256 สี
ริกุงิเอ็ง
เปิดทำการตั้งแต่ 9 โมงเช้าถึง 3 ทุ่ม สามารถเดินทางมายังสวนแห่งนี้ได้ โดยลงที่สถานีโคะมะโกะเมะของรถไฟสายยะมะโนะเตะและโตเกียวเมโทรสายนัมโบะกุ มีค่าเข้าสำหรับบุคคลธรรมดา 300 เยน และผู้สูงอายุ 150 เยน และนักเรียนต่ำกว่ามัธยมลงไปเข้าฟรี
ม้ง (แก้ความกำกวม)
ม้ง (Hmong) อาจหมายถึง
คำว่า "แม้ว" เป็นคำเรียกที่ไม่สุภาพในการเรียกกลุ่มคนม้ง
Miao Miao Suku Miao ミャオ族 먀오족 苗族
ฟู่เหิง
ฟู่เหิง (ဖူဟင်း;;), ยอดนักการทหารและนักปกครองแห่ง กองธงขลิบเหลือง (กองธงที่สำคัญที่สุดแห่งราชวงค์ชิง ขึ้นตรงต่อองค์จักรพรรดิ) โดยตัวฟู่เหิงยังมีอีกฐานะหนึ่งเป็นน้องชายของ จักรพรรดินีเสี้ยวเสียนฉุน จักรพรรดิเฉียนหลงทรงโปรดปรานฟู่เหิงผู้นี้มากทั้งเรื่องสติปัญญาและความรอบคอบในการทำงานโดยมักจะสอบถามความคิดเห็นจากเขาก่อนตัดสินใจในหลายๆเรื่อง ซึ่งฟู่เหิงเองก็ไม่ทำให้พระองค์ผิดหวังเลยไม่ว่าจะเรื่องการเมืองหรือการทหาร จักรพรรดิเฉียนหลงโปรดปรานเขาถึงขนาดยกย่องว่าเป็นเหมือนน้องชายอีกคนหนึ่ง อีกสิ่งที่แสดงถึงความใส่ใจในตัวฟู่เหิงคือการแต่งตั้งลูกชายของเขาอย่าง ฝูคังอาน ให้มีบรรดาศักดิ์เป็นกู้ซานเป้ยจื่อเปรียบเสมือนโอรสบุญธรรมอีกคนของพระองค์
จุดเปลี่ยนครั้งสำคัญในชีวิตของเขาคือ สงครามจีน-พม่า ซึ่งต้าชิงต้องพ่ายแพ้ไปแล้วถึง 3 ครั้งแถมยังต้องเสีย หมิงรุ่ย ยอดนักการทหารซึ่งมีศักดิ์เป็นหลานชายของเขาไปอีกคน ในครั้งนี้จักรพรรดิเฉียนหลงจึงได้ตัดสินใจระดมเสนาบดีครั้งใหญ่ที่สุดในยุคพระองค์ และยังส่งกองทัพที่ดีที่สุดของราชวงค์ชิงในยุคนั้นอย่างทัพแปดกองธงหวังพิชิตพระเจ้ามังระให้จงได้ โดยพระองค์ได้แต่งตั้งฟู่เหิงให้เป็นผู้นำทัพในศึกครั้งนี้ และทำพิธีส่งกองทัพนี้อย่างยิ่งใหญ่ต่อหน้าพระบรมวงศานุวงศ์แห่งต้าชิงด้วยพระองค์เอง
สงครามจีน-พม่า
ฟู่เหิงต้องมาเสียชีวิตระหว่างเดินทางกลับต้าชิงได้ไม่นาน ซึ่งสร้างความเศร้าโศกให้แก่จักรพรรดิเฉียนหลงเป็นอย่างมากที่ต้องมาเสียแม่ทัพคนโปรดอย่างฟู่เหิงไป และตำหนิเหล่าแม่ทัพนายกองที่ส่งไปบุกพม่าครั้งนี้อย่างรุนแรง
ราชวงศ์บารักไซ
ราชวงศ์บารักไซ (بارکزایی, "บุตรแห่งบารัก") เป็นราชวงศ์ที่ปกครองอัฟกานิสถาน ระหว่างปี พ.ศ. 2366 ถึง พ.ศ. 2516 สถาปนาโดย ดอส โมฮัมหมัด ข่าน หลังจากราชวงศ์ดูร์รานี ของ อาเหม็ด ชาห์ ดูร์รานี เสื่อมอำนาจลง และสิ้นสุดลงหลังการเปลี่ยนแปลงการปกครอง ในรัชสมัย พระเจ้าโมฮัมเหม็ด ซาเฮียร์ ชาห์
ในช่วงเริ่มต้นของการปกครองภายใต้ ราชวงศ์บารักไซ ในเดือนมีนาคม พ.ศ. 2366 ชาวอัฟกันสูญเสียดินแดน หุบเขาเปชาวาร์ ให้แก่ กองทัพซิกข์คัลซา ของ รันจิต ซิงห์ ใน ยุทธการนาวเชรา ซึ่งกองกำลังอัฟกานิสถานได้รับการสนับสนุนจาก อาซิม ข่าน พระเชษฐาต่างพระราชมารดาของ ดอส โมฮัมหมัด ข่าน ระหว่างยุคราชวงศ์บารักไซ อัฟกานิสถานสูญเสียอาณาเขตมากมาย ทางตอนใต้และตะวันออกถูกยึดครองโดย อังกฤษ ทางตะวันตกถูกยึดครองโดย เปอร์เซีย  และทางตอนเหนือถูกยึดครองโดย รัสเซีย และยังมีความขัดแย้งมากมายในอัฟกานิสถาน เช่น สงครามแองโกล-อัฟกันครั้งใหญ่สามครั้ง และ สงครามกลางเมืองในปี พ.ศ. 2471–2472
สโมสรฟุตบอลโคราช
สโมสรฟุตบอลโคราช เป็นสโมสรฟุตบอลในประเทศไทย ปัจจุบันลงแข่งขันในะดับไทยลีก อเมเจอร์ ทัวร์นาเมนต์ โดยสโมสรเริ่มต้นส่งทีมเข้าร่วมแข่งขันฟุตบอลชิงถ้วยพระราชทานประเภท ง. ในปี 2551 และสามารถผ่านเข้ารอบ 8 ทีมสุดท้ายได้สำเร็จ ทำให้ได้เลื่อนชั้นสู่ฟุตบอลชิงถ้วยพระราชทานประเภท ค. ปี 2552
นิกายในศาสนาอิสลาม
นิกายและสำนักคิดในอิสลาม
สโมสรฟุตบอลโคราช
ในปีต่อมาได้ส่งทีมเข้าร่วมการแข่งขันฟุตบอลชิงถ้วยพระราชทาน ค. และผ่านเข้ารอบ 4 ทีมสุดท้ายได้สำเร็จ ทำให้ได้เลื่อนชั้นสู่ระดับถ้วยพระราชทาน ข. ต่อไป และต่อมาได้เล่นอยู่ในฟุตบอลดิวิชัน 3
นิกายในศาสนาอิสลาม
นักวิชาการอิสลาม มีทัศนะแตกต่างกันในการแบ่งจำนวนนิกายต่าง ๆ ในโลกอิสลาม
สโมสรฟุตบอลโคราช
ประวัติสโมสร
จุดกำเนิดสโมสรฟุตบอลโคราช
นิกายในศาสนาอิสลาม
อย่างไรก็ตามไม่ว่าศาสนาอิสลามจะแตกออกเป็นหลายกลุ่ม แต่ศาสนาอิสลามที่ถูกต้องมีเพียงกลุ่มเดียวส่วนกลุ่มอื่นๆที่แตกแนวนั้นถือเป็นกลุ่มนอกศาสนา เพราะที่อยู่ของเขาเหล่านั้นคือไฟนรก ดังนั้นเราอาจจะสรุปได้ว่า ศาสนาอิสลาม มีนิกายเดียว (เพราะนิกายอื่น ๆ นั้นไม่ใช่อิสลาม ณ ที่อัลลอฮฺ)
สโมสรฟุตบอลโคราช
ประวัติสโมสร
ด้วยอุดมการณ์เดียวกัน ที่มองเห็นความสำคัญของเยาวชนรุ่นใหม่ โดยเฉพาะการให้โอกาสเด็กโคราช ได้มีโอกาสเล่นฟุตบอล คุณไพโรจน์ นุชกลาง และคุณสายัณห์ พันธุ์บัว ได้ริเริ่มโครงการอย่างเอาจริงเอาจังและต่อเนื่อง ในการพัฒนาวงการฟุตบอลโคราช จึงได้ก่อตั้งสโมสรฟุตบอลขึ้นมา โดยใช้ชื่อว่า "สโมสรฟุตบอลโคราช" ภายใต้พันธกิจ "เพื่อคนโคราช" เมื่อวันที่ 21 มิถุนายน 2550 ได้ทำการจดทะเบียนการค้า หจก.สโมสรฟุตบอลโคราช ขึ้นเพื่อเป็นนิติบุคคล
นิกายในศาสนาอิสลาม
รายชื่อนิกายในศาสนาอิสลามจากตำราต่าง ๆ มานำเสนอรวมทั้งได้ผนวกกลุ่มต่าง ๆ เท่าที่ปรากฏอยู่ในปัจจุบันเข้าไปด้วย ซึ่งการนำเสนอนี้อาจแตกต่างไปจากตำราทั้งหลาย แต่ก็ไม่น่าแปลกอะไร เพราะแม้แต่ตำราเกี่ยวกับนิกายต่าง ๆ ในอิสลาม แต่ละเล่มต่างได้กล่าวไว้ ไม่เท่ากันและแตกต่างกันไป
สโมสรฟุตบอลโคราช
ประวัติสโมสร
ในเวลาต่อมา ได้มีการเชิญคุณสุวัฒนชัย เจริญสุข ซึ่งเป็นอดีตเพื่อนร่วมทีม (สมัยเรียน) เข้ามาร่วมเป็นหุ้นส่วนอีกคน และยังได้รวบรวมผองเพื่อน-พี่น้องร่วมอุดมการณ์เดียวกัน ซึ่งส่วนใหญ่เป็นกลุ่มคนรุ่นใหม่ เข้ามาช่วยกัน เพื่อพัฒนาวงการฟุตบอลโคราช อย่างแท้จริง โดยไม่ได้หวังผลประโยชน์ใดๆทั้งสิ้น
นิกายในศาสนาอิสลาม
ข้อสำคัญที่สุดที่ทุกท่านไม่ควรมองข้ามก็คือ แต่ละกลุ่มย่อมมีหลักความเชื่อ (อะกีดะฮ์หรืออุซูลุดดีน) และหลักปฏิบัติ (อัลฟิกฮ์หรืออะห์กาม) ที่เหมือนกันและแตกต่างกัน เพราะฉะนั้นทางเราใคร่ขอความร่วมมือจากทุกท่าน กรุณาส่งข้อมูลที่แท้จริงจากมัซฮับ (แนวทาง) ของท่านมายังเรา เพื่อเป็นข้อมูลแก่ผู้ใฝ่ศึกษาศาสนาอิสลามจะได้รับประโยชน์จากท่าน เช่นเดียวกันทางเราจะพยายามนำเสนอข้อมูลนิกายต่าง ๆ แก่ท่านด้วย อินชาอัลลอฮ์
แกนหลัก
จากที่ได้นำเสนอมา สามารถแบ่งกลุ่มแกนนำหลักๆได้ 6 กลุ่มดังนี้คือ
รายชื่อ 73 นิกายในอิสลาม
กลุ่มแรก ซุนนี่ หรืออะฮ์ลุสสุนนะฮ์ วัลญะมาอะฮ์ มี 4 กลุ่ม
สโมสรฟุตบอลโคราช
ประวัติสโมสร
จุดเริ่มต้นของสโมสร กับการเริ่มสร้างทีมฟุตบอลชุดแรกขึ้น ภายใต้การดูแลของ คุณสายัณห์ พันธุ์บัว โดยปีแรกได้ทำการส่งทีมเข้าร่วมแข่งขันฟุตบอลชิงถ้วยพระราชทาน ง. ประจำปี 2551 โดยเปิดโอกาสให้เยาวชนในระดับมัธยมปลาย ภายในจังหวัดนครราชสีมาเข้าร่วมแข่งขันเป็นส่วนใหญ่ สโมสรฟุตบอลโคราช เข้ารอบ 8 ทีมสุดท้าย ส่งผลให้ได้เลื่อนชั้นสู่ถ้วยพระราชทาน ค. ในปีเดียวเท่านั้น และได้เลื่อนชั้นสู่ถ้วยพระราชทาน ข.
นิกายในศาสนาอิสลาม
รายชื่อ 73 นิกายในอิสลาม
(1) อัลอัชอะรียะฮ์ หรืออัลอะชาอิเราะฮ์, อัลมุตูริดียะฮ์ ที่มาจากหะนะฟี, มาลิกี, ชาฟิอีย์, บางส่วนของฮัมบาลี
สโมสรฟุตบอลโคราช
ทีมงานประจำสโมสร
ห้างหุ้นส่วนจำกัด สโมสรฟุตบอลโคราช
นิกายในศาสนาอิสลาม
รายชื่อ 73 นิกายในอิสลาม
และ บางส่วนของอะฮ์ลุลหะดิษ
สโมสรฟุตบอลโคราช
ทีมงานประจำสโมสร
สมาคมสโมสรฟุตบอลโคราช
นิกายในศาสนาอิสลาม
รายชื่อ 73 นิกายในอิสลาม
(2) สะลาฟีย์ หรือ อัลอะษะรียะฮ์ จาก ฮัมบาลีย์ และบางกลุ่มจากอะฮ์ลุลหะดิษ
(3) ตอรีกัต ซูฟีย์
(4) ดาอ์วะฮ์ วัตตับลีฆ
กลุ่มที่สอง มุอ์ต๊ะซิละฮ์ มี 12 กลุ่ม
กลุ่มที่สี่ ค่อวาริจญ์มี 18 กลุ่ม
กลุ่มที่ห้า มุรญิอะฮ์มี 6 กลุ่ม
กลุ่มที่หก กลุ่มชีอะฮ์ มี 24 กลุ่ม สาขาซัยดียะฮ์
สาขาอิมามียะฮ์
ประเทศบาร์เบโดส
บาร์เบโดส (Barbados) เป็นประเทศที่เป็นเกาะที่ตั้งอยู่ในมหาสมุทรแอตแลนติกทางตะวันตก ทางตะวันออกของทะเลแคริบเบียนเล็กน้อย ที่ 13 องศาเหนือและ 59 องศาตะวันตก กินพื้นที่ 432 km2 และมีประชากรประมาณ 287,000 คน (ประมาณ ค.ศ. 2019)
เกาะที่อยู่ใกล้บาร์เบโดสมากที่สุดคือเซนต์ลูเชีย และเซนต์วินเซนต์และเกรนาดีนส์ ซึ่งทั้ง 2 ประเทศตั้งอยู่ทางตะวันตก และเมื่อรวมกับบาร์เบโดสแล้ว เกาะเหล่านี้ถือเป็นส่วนหนึ่งของหมู่เกาะเลสเซอร์แอนทิลลีส (Lesser Antilles) ในภูมิภาคแคริบเบียน
เมื่อวันที่ 30 พฤศจิกยน ค.ศ. 1966 บาร์เบโดสได้กลายเป็นรัฐอิสระโดยสมบูรณ์ภายใต้สมาชิกภาพในเครือจักรภพโดยมีสมเด็จพระราชินีนาถเอลิซาเบ็ธที่ 2 เป็นพระราชินีแห่งบาร์เบโดส จนกระทั่งในวันที่ 30 พฤศจิกายน ค.ศ. 2021 ได้เปลี่ยนระบอบการปกครองเป็นสาธารณรัฐในเครือจักรภพ
บาร์เบโดสเป็นหนึ่งในประเทศพัฒนาแล้วและสันติสุขที่มีคุณภาพชีวิตสูงมาก นอกจากนี้ บาร์เบโดสยังเป็นแหล่งท่องเที่ยวด้วย
ภูมิศาสตร์
บาร์เบโดสมีพื้นที่แผ่นดินประมาณ 430 ตารางกิโลเมตร (166 ตารางไมล์) และส่วนใหญ่มีพื้นที่ต่ำ มีบางส่วนที่สูงที่ตอนในของเกาะ พื้นที่ของบาร์เบโดสคาดว่ามาจากภูเขาไฟและประกอบด้วยหินปูนและหินปะการัง บรรยากาศของบาร์เบโดสเป็นกึ่งเขตร้อน โดยมีลมพัดมาจากมหาสมุทรแอตแลนติกตลอดเวลา และพื้นที่ที่ไม่มีการพัฒนาบางส่วนมีบึงและหนองน้ำบริเวณป่าชายเลน ส่วนอื่น ๆ ของตอนในของเกาะที่เป็นส่วนเกษตรกรรมของบาร์เบโดส มีไร่อ้อยขนาดใหญ่ประปราย และทุ่งเลี้ยงสัตว์ที่กว้างและลาดเอียงไม่มากที่สามารถมองเห็นทะเลได้
การเมืองการปกครอง
เดิมทีบาร์เบโดสเป็นรัฐในเครือจักรภพ การปกครองระบอบประชาธิปไตยโดยมีพระมหากษัตริย์เป็นประมุข โดยสมเด็จพระราชินีนาถอลิซาเบธที่ 2 เป็นพระมหากษัตริย์ ทรงใช้พระราชอำนาจผ่านผู้สำเร็จราชการ จนกระทั่งวันที่ 30 พฤศจิกายน ค.ศ. 2021 ซึ่งเป็นวันครบรอบ 55 ปี ที่บาร์เบโดสได้รับเอกราชจากอังกฤษ บาร์เบโดสได้ปลดสมเด็จพระราชินีนาถอลิซาเบธที่ 2 แห่งสหราชอาณาจักร จากการเป็นประมุข และเปลี่ยนระบอบการปกครองเป็นสาธารณรัฐ โดยประธานาธิบดีคนแรกคือ นางซานดรา เมสัน ผู้สำเร็จราชการแทนพระองค์ของสมเด็จพระราชินีนาถเอลิซาเบธที่ 2 ตามมติของที่ประชุมสภาแห่งชาติ
นิติบัญญัติ
สภานิติบัญญัติแห่งชาติ แบบ 2 สภา วุฒิสมาชิก (21 คน แต่งตั้งโดยประธานาธิบดี) สภาผู้แทนราษฎร (30 คน ด้วยการเลือกตั้งโดยตรงทุก 5 ปี)
บริหาร
ประธานาธิบดีแต่งตั้งคณะรัฐมนตรี ตามคำแนะนำของนายกรัฐมนตรี โดยมีนายกรัฐมนตรีเป็นผู้นำรัฐบาลและหัวหน้าคณะรัฐมนตรี พรรคการเมืองหลัก พรรค Barbados Labor Party, Democratic Labor Party, People's Empowerment Party
ตุลาการ
ฝ่ายตุลาการ ระบบกฎหมายมหาชนแบบอังกฤษ ใช้ศาลสูงสุด โดยมีคณะกรรมาธิการด้านตุลาการแต่ตั้งผู้พิพากษาอำนาจในการพิจารณาไต่สวน อยู่ภายใต้อำนาจของศาลสูงสุดแคริบเบียนตะวันออก ("en:Eastern Caribbean Supreme Court") โดยมีผู้พิพากษา 1 คน
การแบ่งเขตการปกครอง
แบ่งการปกครองออกเป็น 11 เขต (parish) + 1 เมืองหลวง
ประชากรศาสตร์
จากสำมะโนประจำชาติ ค.ศ. 2010 ประเทศนี้มีประชากร 277,821 คน แบ่งออกเป็นผู้หญิง 144,803 คนและผู้ชาย 133,018 คน
การคาดหมายคงชีพของพลเมืองบาร์เบโดส อยู่ที่ 80 ปี โดยการคาดหมายคงชีพเฉลี่ยของผู้หญิงอยู่ที่ 83 ปีและของผู้ชายที่ 79 ปี (ค.ศ. 2020) บาร์เบโดสและญี่ปุ่นเป็นประเทศที่มีอัตราศตวรรษิกชนต่อหัวสูงที่สุดในโลก
ศาสนา
ศาสนาคริสต์เป็นศาสนาที่มีผู้นับถือมากที่สุด โดยนิกายที่มีผู้นับถือมากที่สุดคือแองกลิคัน (23.9% ของประชากรใน ค.ศ. 2019) นิกายอื่น ๆ ที่มีผู้นับถือมากรองลงมาได้แก่โรมันคาทอลิก, เพนเทคอสต์ (19.5%), พยานพระยะโฮวา, เซเวนต์เดย์แอดเวนทิสต์ และสปิริชวลแบปติสต์ คริสตจักรแห่งอังกฤษเคยเป็นศาสนาประจำชาติจนกระทั่งรัฐสภาบาร์เบโดสยกเลิกมันหลังเป็นเอกราช ใน ค.ศ. 2019 21% ของชาวบาร์เบโดสระบุว่าไม่นับถือศาสนา ทำให้เป็นกลุ่มที่ไม่ใช่ศาสนาที่มีผู้นับถือมากเป็นอันดับ 2 โดยเป็นรองแค่แองกลิคัน ศาสนาาที่มีผู้นับถือน้อยได้แก่ฮินดู, อิสลาม บาไฮ และยูดาห์
พระวิสุทธิญาณเถร (สมชาย ฐิตวิริโย)
พระวิสุทธิญาณเถร นามเดิม สมชาย มติยาภักดิ์ ฉายา ฐิตวิริโย เป็นวิปัสสนาจารย์สายพระป่าในประเทศไทยของหลวงปู่มั่น ภูริทตฺโต อดีตประธานสงฆ์วัดเขาสุกิม
ประวัติ
หลวงปู่สมชาย ฐิตวิริโย ท่านเป็นชาวจังหวัดร้อยเอ็ด เกิดเมื่อวันที่ 7 เมษายน พ.ศ. 2468 ตรงกับวันอังคารขึ้น 15 ค่ำ เดือน 5 ปีฉลู เวลาเที่ยงวัน ณ หมู่บ้านเหล่างิ้ว ตำบลจังหาร อำเภอจังหาร จังหวัดร้อยเอ็ด ในตระกูลที่เป็นชาวฮินดู หลวงปู่สมชาย เป็นบุตรคนที่ 2 ของโยมบิดาชื่อ "สอน มติยาภักดิ์" โยมมารดา "บุญ มติยาภักดิ์" โยมมารดาของท่านเป็นบุตรตรีคนเล็กของหลวงเสนา ศาสนาพราหมณ์ในท้องถิ่นนั้น หลวงปู่สมชาย ฐิตวิริโย ท่านมีพี่น้องร่วมบิดามารดาเดียวกันเพียง 2 คน คือ 1. นายหนู มติยาภักดิ์ 2. หลวงปู่สมชาย ฐิตวิริโย
หลวงปู่สมชายได้ถือกำเนิดในสกุลของศาสนาพราหมณ์ วันที่หลวงปู่สมชาย กำเนิดนั้น เป็นวันตรงกับเวลาประกอบพิธีทางศาสนา พอเริ่มขบวนแห่ มารดาของท่านให้กำเนิดท่าน ซึ่งทำให้พิธีการทางศาสนาที่กำลังกระทำอยู่ ต้องหยุดชะงักลงด้วยนิมิตหมายอันนี้ คุณตาหรือคุณหลวงเสนาจึงได้ทำนาย ไว้ว่า "หลวงปู่สมชาย จะเป็นผู้เปลี่ยนแปลงศาสนาเดิมของตระกูล" และก็เป็นไปตามนั้น เพราะท่านมีความสนใจในธรรมะทางพระพุทธศาสนาท่าน ชอบอ่านหนังสือเกี่ยวกับพระพุทธศาสนามาก โดยท่านมีอุปนิสัยในทางธรรมตั้งแต่อายุ 16 ปี ท่านได้ใช้ชีวิตอยู่ในทางฆราวาส จนถึงอายุ 19 ปี ด้วยความ เบื่อหน่ายต่อความเป็นอยู่ของโลก ที่เต็มไปด้วยความสับสนวุ่นวาย และ เต็มไปด้วยความทุกข์ไม่เที่ยง ท่านจึงคิดที่จะสละเพศฆราวาสออกบวชในบวรพุทธศาสนาเพื่อแสวงหาความพ้นทุกข์
อุปสมบท
ท่านได้บรรพชาเมื่อวันที่ 5 มิถุนายน พ.ศ. 2487 ตรงกับวันขึ้น 15 ค่ำ เดือน 7 ปีวอก อายุ 19 ปี ณ อุโบสถวัดเหนือ อำเภอเมืองร้อยเอ็ด จังหวัดร้อยเอ็ด โดยมีท่านเจ้าคุณ พระโพธิญาณมุนีเจ้าคณะจังหวัดร้อยเอ็ด ธรรมยุตเป็นพระอุปัชฌาย์ ท่านได้ ถวายตัวเป็นลูกศิษย์หลวงปู่มั่น ภูริทตฺโต เมื่อปลายปี พ.ศ. 2487 ที่ วัดป่าบ้านหนองผือ ตำบลนาใน อำเภอพรรณานิคม จังหวัดสกลนคร
ท่านได้ทำการอุปสมบท ณ พัทธสีมาวัดศรีโพนเมือง จังหวัดสกลนคร เมื่อวันที่ 23 มิถุนายน พ.ศ. 2489 โดยมีพระธรรมเจดีย์ (จูม พนฺธุโล) เป็นพระอุปัชฌาย์ หลวงปู่ฝั้น อาจาโร เป็นกรรมวาจาจารย์ หลวงปู่กงมา จิรปุญฺโญ เป็นพระอนุสาวนาจารย์ ครูบาอาจารย์ที่กล่าวมาทั้งหมดล้วนแต่เป็นลูกศิษย์ของ หลวงปู่มั่นทั้งสิ้น โดยเฉพาะพระธรรมเจดีย์นั้นเป็นพระอุปัชฌาย์ ของหลวงปู่ฝั้น อาจาโรอีกด้วย ดังนั้นจึงกล่าวได้ว่า หลวงปู่สมชาย ฐิตวิริโย เป็นทั้งลูกศิษย์ หลานศิษย์และเหลนศิษย์ของหลวงปู่มั่น ภายหลังจากได้อุปสมบทเป็นพระภิกษุแล้ว หลังจากประพฤติปฏิบัติธรรม จนเกิดซาบซึ้งในพระศาสนาพอสมควรแล้ว ท่านได้นำเอาธรรมะไปอบรมสั่ง สอนประชาชนในท้องถิ่นเดิมของท่าน ปัจจุบันหันมานับถือพุทธศาสนาจนหมดสิ้น
ละสังขาร
หลวงพ่อสมชายเข้ารับการรักษาโรคไตวายเรื้อรังอย่างต่อเนื่องที่โรงพยาบาลวิชัยยุทธ จนกระทั่งวันที่ 18 มิถุนายน พ.ศ. 2548 เวลา 10.40 น. ได้มรณภาพอย่างสงบด้วยโรคลิ่มเลือดอุดตันในเส้นเลือดในปอดสิริอายุ 80 ปี 72 วัน พรรษา 60 ปัจจุบันสะรีระสังขารของหลวงพ่อสมชาย ฐิตวิริโยประดิษฐาน ณ ตึก 60 ปีเฉลิมพระเกียรติ วัดเขาสุกิม
คชาภา ตันเจริญ
คชาภาได้ออกมาเคลื่อนไหวทางการเมืองอยู่หลายครั้ง อาทิ การประท้วงในประเทศไทย พ.ศ. 2563–2564 และพูดถึงการบริหารจัดการของประยุทธ์ จันทร์โอชา และคณะรัฐมนตรี เขาเคยถูกสังคมวิพากษ์วิจารณ์ถึงการทำหน้าที่ของผู้ประกาศข่าวโดยใช้คำหยาบคาย และเขาเคยถูกว่ากล่าวตักเตือนจากคณะกรรมการกิจการกระจายเสียง กิจการโทรทัศน์ และกิจการโทรคมนาคมแห่งชาติ
ประวัติ
คชาภา เกิดเมื่อวันที่ 7 กันยายน พ.ศ. 2521 ที่โรงพยาบาลมหาวิทยาลัยสแตนฟอร์ด รัฐแคลิฟอร์เนีย สหรัฐ เป็นบุตรคนที่ 1 ของสุชาติ ตันเจริญ ชาวไทยเชื้อสายจีน จากจังหวัดฉะเชิงเทรา และเป็นรองประธานสภาผู้แทนราษฎรไทย คนที่ 1 กับศรีลา ทิพย์ฝั้น (หรืออีกชื่อหนึ่งว่าซาราห์ ทิพย์ฝั้น)  ซึ่งมารดาของเขาเคยถูกจำ และดำเนินคดีในข้อหาติดสินบนเจ้าหน้าที่ทำกรีนการ์ดปลอม และมีพี่น้องคนหนึ่งชื่อ ศักดิ์ชาย ตันเจริญ เป็นนักการเมืองอยู่ที่จังหวัดฉะเชิงเทรา เมื่อคชาภาอายุได้เพียง 7 เดือน สุภา ตันเจริญ ผู้เป็นย่า (เสียชีวิตในปีพ.ศ. 2562) ได้นำเขามาเลี้ยงดูที่อำเภอศรีราชา จังหวัดชลบุรี เพราะขณะนั้นบิดาของคชาภา กลังศึกษาอยู่ในระดับชั้นอุดมศึกษา หลังจากนั้นสุชาติ และศรีลาก็ได้แยกทางกัน เขาได้รับการเลี้ยงดูจากผู้เป็นปู่ และย่ามาตลอด เมื่อคชาภากำลังเรียนอยู่ในชั้นมัธยมศึกษาตอนปลาย เขาที่จะเริ่มไม่ถูกกับบิดาของตน เนื่องจากคุยไม่ถูกคอกัน เมื่อคชาภาเรียนจบในชั้นมัธยมศึกษาแล้ว บิดาได้ส่งตัวของเขาไปยังประเทศนิวซีแลนด์ เพื่อไปเรียนต่อในชั้นอุดมศึกษา โดยบิดาตัดขาดการติดต่อ และครอบครัว กับเขา คชาภาเริ่มที่จะทำลายโรงเรียน เช่น จุดไฟเผาโรงเรียน สร้างความเดือดร้อนให้กับโรงเรียนเป็นอย่างมาก จนบิดา ต้องบินมายังประเทศนิวซีแลนด์ เพื่อมาพบการอาจารย์ใหญ่ของมหาวิทยาลัยแห่งนี้ จากนั้นคชาภาจึงจบการศึกษา เขามีชื่อเกิดว่า "สุศิษฎา ตันเจริญ" ซึ่งต่อมาเมื่อเขาเข้าสู่วงการบันเทิง เขาได้เปลี่ยนชื่อเป็น "คชาภา ตันเจริญ"
คชาภา ศึกษาระดับมัธยมศึกษาที่โรงเรียนอัสสัมชัญศรีราชา ต่อมาจึงศึกษาต่อที่คณะบริหารธุรกิจ สาขาการจัดการโรงแรม มหาวิทยาลัยออกแลนด์ ประเทศนิวซีแลนด์ จนสำเร็จการศึกษา
วงการบันเทิง
คชาภาเริ่มออกเที่ยวกลางดึกกับเพื่อน ๆ และทำให้สุชาติ และสุภา ย่าของคชาภา ได้ตักเตือนว่ากล่าว จนสุชาติ ไล่ออกจากบ้าน จากนั้นคชาภา ได้ย้ายมาอยู่อาศัยข้างนอก เขาจึงลองสมัครเป็น ดีเจที่เอไทม์ มีเดีย จนกระทั่งได้เป็นดีเจ ที่เอไทม์ มีเดีย ที่อีเอฟเอ็ม และได้จัดรายการแรก คือรายการ แฉแต่เช้า คู่กับ กฤษณ์ ศรีภูมิเศรษฐ์ จนกระทั่งได้ทำรายการออกอากาศทางสถานีโทรทัศน์เป็นของตัวเองที่ชื่อว่า แฉแต่เช้า on TV คู่กับ วรินดา ดำรงผล และคนอื่น ๆ คชาภามีความสนิทสนมกับบุคคลในวงการบันเทิงหลายคน เช่น กรรชัย กำเนิดพลอย วรินดา ดำรงผล เขมรัชต์ สุนทรนนท์ ธนัชพันธ์ บูรณาชีวาวิไล เป็นต้น
คชาภาได้เคยแนะนำให้ ภัทรธิดา พัชรวีรพงษ์ ควรกลับไปใช้ชื่อว่า "ภัทรธิดา" ดังเดิม อีกทั้งสามารถใช้ได้ทั้งสองชื่อ คือ "นิดา" และ"ภัทรธิดา"
คชาภา ธนัชพันธ์ บูรณาชีวาวิไล และวรฤทธิ์ เฟื่องอารมย์ ในฐานะผู้ดำเนินรายการ และผู้สัมภาษณ์ จักรพงศ์ จักราจุฑาธิบดิ์ ได้ประกาศขอยุติการทำหน้าที่ผู้ดำเนินรายการชั่วคราว เป็นเวลา 3 วัน เพื่อแสดงความรับผิดชอบกับเหตุการณ์ที่เกิดขึ้นกับทางรายการ และทางสถานีโทรทัศน์ ใรกรณี ฐากร ตัณฑสิทธิ์ เลขาธิการคณะกรรมการกิจการกระจายเสียง กิจการโทรทัศน์ และกิจการโทรคมนาคมแห่งชาติ ได้ออกมาพูดถึงรายการแฉ เนื่องจากมีการออกกาศที่ส่องไปเรื่องเรื่องเพศ และมีคำหยาบ และมีเนื้อหาล่อแหลมมากเกินไป อันเป็นเนื้อหาที่มีผลกระทบต่อศีลธรรมอันดีของประชาชน และเข้าเนื้อหาสื่อลามก อนาจาร ในขัดต่อมาตรา 37 แห่งพระราชบัญญัติการประกอบกิจการกระจายเสียงและกิจการโทรทัศน์ พ.ศ. 2551 และปรับช่องจีเอ็มเอ็ม 25 เป็นจำนวน 5 หมื่นบาท
20 กันายน พ.ศ. 2560 ฐากร ตัณฑสิทธิ์ เลขาธิการคณะกรรมการกิจการกระจายเสียง กิจการโทรทัศน์ และกิจการโทรคมนาคมแห่งชาติ ได้ออกมาพูดถึงรายการแฉซึ่งคชาภาเป็นพิธีกร เนื่องจากมีการออกกาศที่ส่องไปเรื่องเรื่องเพศ และมีคำหยาบ และมีเนื้อหาล่อแหลมมากเกินไป อันเป็นเนื้อหาที่มีผลกระทบต่อศีลธรรมอันดีของประชาชน และเข้าเนื้อหาสื่อลามก อนาจาร ในขัดต่อมาตรา 37 แห่งพระราชบัญญัติการประกอบกิจการกระจายเสียงและกิจการโทรทัศน์ พ.ศ. 2551 และปรับช่องจีเอ็มเอ็ม 25 เป็นจำนวน 5 หมื่นบาท
คชาภา ตันเจริญ ธนัชพันธ์ บูรณาชีวาวิไล และวรฤทธิ์ เฟื่องอารมย์ ในฐานะผู้ดำเนินรายการ และผู้สัมภาษณ์ จักรพงศ์ จักราจุฑาธิบดิ์ ขอประกาศยุติการทำหน้าที่ผู้ดำเนินรายการชั่วราว เป็นเวลา 3 วัน เพื่อแสดงความรับผิดชอบกับเหตุการณ์ที่เกิดขึ้นกับทางรายการ และทางสถานีโทรทัศน์
10 กันยายน พ.ศ. 2564 คชาภาได้พูดถึง ลลิษา มโนบาล นักร้องชาวไทย หนึ่งในสมาชิกวงแบล็กพิงค์ ที่ได้ออกเพลงที่ชื่อว่า "LALISA" โดยเขา ได้นำ กันต์พิมุกต์ ภูวกุล และนิชคุณ หรเวชกุล นักร้องชาวไทย มาเปรียบเทียบว่ากันต์พิมุกต์ กับนิชคุณ ก็ไม่ได้ดังขนาดนี้ ในขณะที่กำลังดำเนินรายการแฉ ออกอากาศทางช่องจีเอ็มเอ็ม 25 ซึ่งต่อมาสังคมได้วิพากษ์วิจารณ์ ถึงเขาที่พูดถึง กันต์พิมุกต์ และนิชคุณ จนขึ้นเทรดทวิตเตอร์ "แบนมดดำ"  ขึ้นสูงสุดเป็นอันดับ 1 ของไทย และสูงสุดเป็นเวลา 3 วัน โดยเขาได้ไลฟ์สดผ่านทางอินสตาแกรมส่วนตัว และขอโทษทางกันต์พิมุกต์ และนิชคุณ และเขาได้ขอโทษอีกครั้งในรายการแฉ  ซึ่งเป็นรายการที่เขาพูดถึงกันต์พิมุกต์ และนิชคุณ โดยพี่ชายของกันต์พิมุกต์ก็ได้ออกมาพูดถึงในเรื่องนี้ด้วย ซึ่งต่อมาคชาภาได้เผยแชทส่วนตัวทางอินสตาแกรมส่วนตัว ขณะดำเนินรายการข่าวใส่ไข่ ออกอากาศทางสถานีโทรทัศน์ไทยรัฐทีวี 32 ระหว่างกันต์พิมุกต์ และเขา โดยเขา ได้ส่งข้อความไปทำนองว่าขอโทษที่ได้พูดออกไปแบบนั้น ซึ่งกันต์พอมุกต์ ได้ตอบกลับมาทำนองว่า ไม่เป็นไร และถ้ากันต์พิมุกต์กลับไทยเมื่อไหร่ จะชวนมาทานข้าวด้วยกัน ซึ่งต่อมาคชาภาได้ออกรายการของ วุฒิธร มิลินทจินดา เปิดเผยว่าเป็นความผิดพลาดครั้งใหญ่ และเป็ความผิดพลาดที่ใหญ่ที่สุดตั้งแต่อยู่ในวงการบันเทิงกว่า 10 ปี
3 มิถุนายน พ.ศ. 2565 คชาภาได้ออกมาพูดถึง "ภนิดา ศิริยุทธโยธิน" มารดาของภัทรธิดา พัชรวีรพงษ์ เนื่องจากมารดาของภัทรธิดา ได้ออกมาเปิดเผยว่าจะเปิดภาพศพของภัทรธิดา โดยคชาภาได้ออกมาพูดถึงประเด็นนี้ว่ามันเหมาะสมหรือ มันเป็นธรรมกับคนตายหรือไม่ ขณะดำเนินรายการแฉ ออกอากาศทางช่องจีเอ็มเอ็ม 25
บทบาททางการเมือง
พ.ศ. 2563 คชาภาได้เข้าร่วมชุมนุมของกลุ่มราษฎร ที่แยกลาดพร้าว พร้อมทีมงานของเขา   และถ่ายรูปลงสตอรี่อินสตาแกรมส่วนตัว พร้อมบอกให้กลุ่มผู้ชุมนุมระวังตัว และได้พูดถึงการสลายการชุมนุมของทางส่วนราชการกรุงเทพมหานครว่าควรปล่อยเขาไป ไม่ควรจะสลายการชุมนุมด้วยวิธีที่รุนแรงแบบนี้ ประชาชนมามือเปล่า
พ.ศ. 2564 คชาภาได้ออกมาพูดถึงการซื้อเรือดำน้ำ และอุปกรณ์ทางรบ ของประยุทธ์ จันทร์โอชา นายกรัฐมนตรี และคณะรัฐมนตรี ว่ามันเหมาะสมหรือไม่ที่ต้องซื้อเรือดำน้ำ และอุปกรณ์ทางรบในสถานการณ์ที่ประชาชนยากลำบากแบบนี้ โดยคชาภาได้อ้างอิงถึงสถานการณ์การแพร่ระบาดของโรคติดเชื้อไวรัสโควิด-19 ในประเทศไทย  และเศรษฐกิจของประเทศ ที่ยากลำบากแบบนี้ อีกทั้งประชาชนยังขาดรายได้ในการเลี้ยงชีพของตัวเอง และครอบครัว
บทบาทการทำคุณประโยชน์ต่อสังคม
21 ตุลาคม พ.ศ. 2553 คชาภาร่วมรับโทรศัพท์ผู้บริจาคเงินและสิ่งของในรายการ "ราษฏ์ รัฐ รวมใจ ช่วยภัยน้ำท่วม" กับทักษิณ ชินวัตร อดีตนายกรัฐมนตรีไทย ณ ช่อง 9 อสมท.
อาชีพนักการเมือง
คชาภาเคยเปิดเผยว่า สุชาติ ตันเจริญ บิดาของเขานั้น ต้องการที่จะให้เขาเป็นนักการเมืองอย่างที่บิดาอยากให้เป็น แต่เขาไม่ได้สนใจที่อยากจะเป็นนักการเมืองอย่างกับบิดา และครอบครัวของเขา
บรรพพฤกษศาสตร์
บรรพพฤกษศาสตร์ เป็นพฤกษศาสตร์และบรรพชีวินวิทยาแขนงหนึ่งที่มุ่งเน้นการกู้และระบุซากพืชจากชั้นหิน บรรพพฤกษศาสตร์ศึกษาฟอสซิลพืชบก รวมถึงโฟโตออโตทรอพทะเลในสมัยก่อนประวัติศาสตร์ เช่น สาหร่ายและเคลป์ สาขาวิชาที่เกี่ยวข้องกับบรรพพฤกษศาสตร์ ได้แก่ เรณูวิทยา ซึ่งศึกษาสปอร์และละอองเรณูทั้งจากชนิดที่ยังหลงเหลือและจากฟอสซิล
บรรพพฤกษศาสตร์มีส่วนสำคัญในการจำลองระบบนิเวศและภูมิอากาศสมัยดึกดำบรรพ์ รวมถึงความเข้าใจในวิวัฒนาการของพืช ซึ่งเกี่ยวข้องกับวิวัฒนาการของสิ่งมีชีวิต นอกจากนี้การหาอายุเปรียบเทียบหินพืช (phytoliths) อันเป็นโครงสร้างแข็งเกิดจากซิลิกาในซากพืชโบราณของบรรพพฤกษศาสตร์ยังมีส่วนในการเสริมสร้างองค์ความรู้เกี่ยวกับความสัมพันธ์ระหว่างมนุษย์และพืชในอดีตเรียกว่า บรรพพฤกษศาสตร์พื้นบ้าน (paleoethnobotany)
การศึกษาบรรพพฤกษศาสตร์ปรากฏชัดช่วงต้นคริสต์ศตวรรษที่ 19 จากงานของแอ็นสท์ ฟรีดริช ฟ็อน ชโลไธม์ นักบรรพชีวินวิทยาชาวเยอรมัน, คัสพาร์ มาเรีย ฟ็อน สเติร์นแบร์ก นักวิชาการชาวเช็ก และอาดอลฟ์-เตออดอร์ บรงญาร์ นักพฤกษศาสตร์ชาวฝรั่งเศส คำว่าบรรพพฤกษศาสตร์ตรงกับคำในภาษาอังกฤษคือ paleobotany ซึ่งมีรากศัพท์มาจากภาษากรีกโบราณสองคำคือ παλαιός (palaiós, เก่าแก่) และ βοτάνη (botánē, “พืช”)
ภาพรวมของฟอสซิลพืช
ซากพืชมีท่อลำเลียงแท้ถูกพบครั้งแรกในฟอสซิลยุคไซลูเรียนในมหายุคพาลีโอโซอิก ขณะที่บางส่วนพบเป็นสปอร์หรือผิวเคลือบคิวทินกระจัดกระจายอยู่ในชั้นหินยุคออร์โดวิเชียน และเชื่อว่ามาจากพืชกลุ่มลิเวอร์เวิร์ตและมอสส์
ฟอสซิลขนาดใหญ่ของพืชพบมากในยุคดีโวเนียนตอนปลาย เช่น ลำต้น ใบของเฟิร์นและราก เชื่อกันว่าไม้ต้นยุคแรกสุดคือ Archaeopteris จากปลายยุคดีโวเนียนที่มีลำต้นคล้ายสนและใบคล้ายเฟิร์นที่เรียงตัวเป็นเกลียวบนกิ่งก้าน จนกระทั่งในค.ศ. 2007 มีการค้นพบฟอสซิลของ Wattieza จากยุคดีโวเนียนตอนกลาง ซึ่งปัจจุบันเชื่อว่าเป็นไม้ต้นยุคแรกสุด
พืชดอกพัฒนาในช่วงมหายุคมีโซโซอิก เรณูและใบของพืชดอกปรากฏครั้งแรกในยุคครีเทเชียสตอนต้น ประมาณ 130 ล้านปีที่แล้ว
การคงสภาพฟอสซิลพืช
ฟอสซิลพืชถูกคงสภาพในหลายวิธี แต่ละวิธีจะบ่งบอกถึงข้อมูลพืชต้นทางต่างกัน โดยประเภทของการคงสภาพฟอสซิลพืช ได้แก่
หมากรุกเกาหลี
หมากรุกเกาหลี หรือ จังกี เป็นเกมหมากรุกที่ชาวเกาหลีรับมาจากประเทศจีน มีตัวหมาก กระดาน และวิธีเล่นคล้ายจนเกือบเหมือนกับหมากรุกจีน โดยบนกระดานจะมี 9 เส้นขวางและ 10 เส้นตั้ง ในค.ศ. 2009 ได้มีการแข่งขันจังกีระดับโลกครั้งแรกที่ฮาร์บิน ประเทศจีน
การตั้งหมากก่อนเริ่มเล่น
ไล่ตั้งแต่ซ้ายมือมาแถวแรก ชา 자(เรือ) มา 마(ม้า) ซัง 상(ช้าง) ซา 사(องครักษ์) เว้นไว้หนึ่งช่อง ซา ซัง มา ชา แถวที่ 2 ที่กลางเขตวัง ฮัน 한,โช 초(ขุน) แถวที่ 3 หน้ามาทั้ง 2 ตัว โพ 포(ปืนใหญ่) แถวที่ 4 ตั้งพยอง, โชล 졸(เบี้ย) 5 ตัวที่หน้าเรือและช้าง
ตามรักคืนใจ
ตามรักคืนใจ เป็นนวนิยายผลงานของ กิ่งฉัตร หรือ ปาริฉัตร ศาลิคุปต์ เป็นนิยายที่มีตัวละครพระเอกที่เชื่อมโยงมาจาก ด้วยแรงอธิษฐาน, บ่วงหงส์ พิมพ์เผยแพร่ในปี พ.ศ. 2539 โดยสำนักพิมพ์ ณ บ้านวรรณ ออกอากาศทางสถานีโทรทัศน์ไทยทีวีสีช่อง 3 เมื่อปี พ.ศ. 2541 โดยการผลิตของ บริษัท ยูม่า 99 จำกัด นำแสดงโดย ธนากร โปษยานนท์ รับบท สีหนาท (นายสิงห์) และ รามาวดี สิริสุขะ รับบท นารา (หนูนา) และในปี พ.ศ. 2558 ถูกนำมาสร้างใหม่อีกครั้ง โดยการผลิตของ บริษัท ละครไท จำกัด นำแสดงโดย ณเดชน์ คูกิมิยะ รับบท สีหนาท (นายสิงห์) และ นิษฐา จิรยั่งยืน รับบทเป็น นารา ทุกวันจันทร์ -อังคาร  เริ่มตอนแรกวันที่ 8 ธันวาคม พ.ศ. 2558 - 25 มกราคม พ.ศ. 2559
เรื่องย่อ
นาราได้พบกับ ราม พ่อของเธอที่มีความลับบางอย่างจึงต้องมาอยู่ไร่และกำลังมีความรู้สึกดีๆกับ ขนิษฐา หรือ คุณน้อง น้องสาวของสีหนาทที่แอบรักอยู่ในใจ แต่รามกลับไม่กล้าเดินหน้าต่อเพราะความที่มีมลทินในอดีต และ รัศมี แม่ของนาราที่ยังคงเป็นโซ่ล่ามขาเขาอยู่ ทำให้เขาไม่ยอมรับว่า นารา เป็นลูกของเขา ท่ามกลางปัญหาที่เข้ามา นาราได้พบกับบทเรียนต่าง ๆ มากมายในการใช้ชีวิตที่เธอไม่เคยได้สัมผัส รวมถึงความรู้สึกดี ๆ ที่มีต่อผู้ดูแล อย่าง สีหนาท จนกระทั่งปัญหาระหว่างไร่เกิดขึ้น และเธอก็เข้าไปพัวพันอย่างหลีกเลี่ยงไม่ได้ ความรักของทั้งหนูนากับสีหนาทจะเป็นยังไงต่อไป รามจะยอมรับหนูนาและสามารถเปิดใจรับให้ขนิษฐาเข้ามาในชีวิตอีกครั้งได้หรือไม่
นอสเซร์ ออฆอยี
นอสเซร์ ออฆอยี (เกิด 20 มกราคม พ.ศ. 2487 ที่เตหะราน - เสียชีวิต 27 ธันวาคม พ.ศ. 2552) เป็นนักมวยสากลสมัครเล่นชาวอิหร่าน ซึ่งติดทีมชาติอิหร่านใน พ.ศ. 2506 เขาเข้าร่วมการแข่งขันมวยสากลสมัครเล่นชิงแชมป์เอเชีย พ.ศ. 2506 ที่ กรุงเทพฯ และกีฬาโอลิมปิก พ.ศ. 2507 ในรุ่นฟลายเวท และกีฬาเอเชียนเกมส์ พ.ศ. 2509 ในรุ่นเฟเธอร์เวท และมวยสากลสมัครเล่นชิงแชมป์เอเชีย พ.ศ. 2510 ที่ โคลัมโบ
ร็อค ฮาวเวิร์ด
ร็อค ฮาวเวิร์ด (ロック・ハワード; Rock Howard) เป็นตัวละครในเกมต่อสู้ของ SNK Playmore ปรากฏตัวครั้งแรกในเกมต่อสู้ กาโร่ มาร์คออฟเดอะวูลฟ์ส และเกมต่อสู้ข้ามฝั่งของ SNK นอกจากนี้ร็อคได้ปรากฏตัวให้ได้เล่นเป็นครั้งแรกในซีรีส์เดอะคิงออฟไฟท์เตอร์ส โดยที่ปรากฏตัวในภาค เดอะคิงออฟไฟท์เตอร์ส XIV ให้เสียงพากย์โดย เอจิ ทาเคโมโตะ ส่วนเวอร์ชันภาษาอังกฤษตั้งแต่ภาค KOF: Maximum Impact รวมถึงภาคต่อมาให้เสียงโดย ไมค์ เลน
นอสเซร์ ออฆอยี
ในการแขงขันมวยสากลสมัครเล่นชิงแชมป์เอเชีย พ.ศ. 2506 ออฆอยีได้เหรียญทองโดยชนะคะแนน มาซาโอะ คาราซาวะในรอบชิงชนะเลิศ กลายเป็นนักมวยสากลสมัครเล่นชาวอิหร่านคนแรกที่ได้เหรียญทองในรายการนี้ ต่อมา ในกีฬาเอเชียนเกมส์ที่กรุงเทพฯ ออฆอยีได้เหรียญทองแดงในรุ่นเฟเธอร์เวท และได้เหรียญทองแดงอีกครั้งในมวยสากลสมัครเล่นชิงแชมป์เอเชีย พ.ศ. 2510 ที่โคลัมโบ ทำให้เขากลายเป็นนักมวยสากลสมัครเล่นคนหนึ่งที่ได้รับการยอมรับในอิหร่าน
ร็อค ฮาวเวิร์ด
ประวัติตามท้องเรื่อง
ร็อค เป็นลูกชายของมาเฟียที่ครองเมืองเซาท์ทาวน์ ชื่อ กีส ฮาวเวิร์ด ถูกพ่อทิ้งให้อยู่กับแม่ตั้งแต่เด็กๆ ทำให้เขาแค้นในตัวพ่อของเขามาก และหวังไว้ว่า วันหนึ่งเขาจะแก้แค้นพ่อของเขา แต่ว่า เทอร์รี่ โบการ์ด ซึ่งเป็นฮีโร่ในเซาท์ทาวน์ (ในขณะนั้น) ได้จัดการกีสไปเรียบร้อย และรู้ว่ากีสมีลูกชายชื่อร็อค ก็รับเลี้ยงดูร็อค และถ่ายทอดวิชาต่างๆให้กับเขา ทั้งนี้ ร็อคได้ปรากฏตัวครั้งแรกในตำนานหมาป่ากระหายเลือดภาค 3 ซึ่งมีการแสดงให้เห็นว่าเขาจะกลายเป็นเพื่อนกับเทอร์รี่ โบการ์ด หลังจากเทอร์รี่ได้กำจัดกีส เขาก็ได้นำร็อคมาเลี้ยงดูเสมือนเป็นลูกของเขา
พิธีสวนสนามวันชาติสาธารณรัฐจีน
พิธีสวนสนามวันชาติสาธารณรัฐจีน เป็นพิธีสวนสนามของกองทัพสาธารณรัฐจีน จัดขึ่นครั้งแรกเมื่อปี ค.ศ. 1936 เป็นครั้งแรกและครั้งเดียวที่มีการจัดสวนสนามในจีนแผ่นดินใหญ่ เริ่มจัดพิธีนี้อย่างต่อเนื่องนับตั้งแต่ ค.ศ. 1949 ภายหลังการอพยพไปตั้งรัฐบาลจีนคณะชาติที่เกาะไต้หวัน
ร็อค ฮาวเวิร์ด
การตอบรับ
ร็อคได้รับการโหวตให้เป็นตัวละครที่ชื่นชอบมากที่สุดอันดับหนึ่งในช่วงที่ได้เปิดตัวครั้งแรกใน กาโร่มาร์คออฟเดอะวูลฟ์ส จากการสำรวจความนิยมดังกล่าว จากการพัฒนาเกมขึ้นโดย SNK เกร็ก คาซาวิน จากเว็บไซต์เกมสปอต ยกย่องให้ตัวละครดังกล่าวเป็นหนึ่งในตัวละครเพิ่มเติมที่โดดเด่นที่สุดใน Capcom vs. SNK 2
พิธีสวนสนามวันชาติสาธารณรัฐจีน
การเปลี่ยนแปลง
ตลอดช่วงสมัยประธานาธิบดี เจียง ไคเชก ได้มีการตรวจพลสวนสนาม ก่อนการเรื่มสวนสนาม จนถึงปี ค.ศ. 1964
นับตั้งแต่ ค.ศ. 1975 กองทหารเกียรติยศสวนสนามปิดท้ายขบวนก่อนเข้ารับโอวาทจากประธานาธิบดี ซึ่งก่อนหน้านั้นกองทหารเกียรติยศสวนสนามเปิดขบวน
พระบวรราชวังสีทา
พระบวรราชวังสีทา ตั้งอยู่ที่ตำบลสองคอน อำเภอแก่งคอย จังหวัดสระบุรี ประวัติพระราชวังแห่งนี้พระบาทสมเด็จพระปิ่นเกล้าเจ้าอยู่หัว ทรงสร้างที่ริมแม่น้ำป่าสักฝั่งตะวันตก ณ ตำบลบ้านสีทา ในแขวงจังหวัดสระบุรีสร้างคราวเดียวกับเมื่อพระบาทสมเด็จพระจอมเกล้าเจ้าอยู่หัว (รัชกาลที่ 4) ทรงสร้างพระนารายณ์ราชนิเวศน์ ที่เมืองลพบุรี
มูลเหตุเกิดแต่คราวหาที่สร้างราชธานีสำหรับเวลาสงครามดังกล่าวมานั้น ได้โปรดให้พระบาทสมเด็จพระปิ่นเกล้าฯ เสด็จไปตรวจเมืองนครราชสีมา ทรงเห็นภูมิลำเนากันดารไม่เหมาะ มาโปรดที่เขาคอก ในแขวงจังหวัดสระบุรี ว่าเหมือนเป็นป้อมอยู่โดยธรรมชาติจึงสร้างที่ประทับขึ้น ณ ตำบลบ้านสีทา อันอาจไม่มาถึงเขาคอกได้สะดวก แล้วเสด็จประทับ ณ ที่นั่น เพื่อตกแต่งเขาคอกไว้เป็นป้อมปราการสำหรับต่อสู้ข้าศึกแห่งหนึ่ง
สถาปัตยกรรม
สร้างเป็นเรือนไม้เครื่องไม้ บริเวณที่สร้างวังกว้างขวางมาก ประมาณ 150 ไร่เศษ ซากที่เป็นพื้นก่อเรือนไม้ ก่อด้วยอิฐฉาบปูนเป็นบัวคว่ำบัวหงายมีรากฐานกว้างประมาณ 10 วา ยาวประมาณ 20 วา โดยคาดว่าสร้างขึ้น 2 หลัง อิฐสมัยนั้นแข็งแรงมาก ขนาด 4 นิ้ว กว้าง 6 นิ้ว ยาว 12 นิ้ว ครั้นพระสมเด็จพระปิ่นเกล้าฯ เสด็จสวรรคตแล้ว พระบาทสมเด็จพระจอมเกล้าฯ โปรดรื้อตำหนักลงมาสร้างวังพระราชทานพระเจ้าลูกเธอในพระบาทสมเด็จพระปิ่นเกล้าฯ ที่เหลืออยู่ก็หักพังสูญไปหมด
ปัจจุบัน
ปัจจุบันบริเวณซึ่งที่เคยเป็นพระราชวังกลับเป็นบ้านราษฎร ประกอบอาชีพ ทำไร่ปลูกข้าวโพด มีการไถทำลายซากเดิมแทบจะสังเกตไม่ออก ต่อมากำนัน สุพัฒน์ ฤทธิ์จำปา กันเอาไว้เป็นที่สาธารณะประมาณ 4 ไร่เศษ บริเวณนี้ปรากฏเป็นชานประตูก่ออิฐฉาบปูน มีรอยวางแผ่นกระดานทำสะพานยื่นไปยังบึงน้ำ ชาวบ้านเรียกว่า "บึงตลาดไชย" ตั้งอยู่ทางทิศใต้ของตัววังสีทา ห่างประมาณ 100 เมตรเศษ เล่ากันว่าทรงให้ใช้เป็นที่ประทับสรงน้ำจากบึงแห่งนี้ และเป็นที่ชุมนุมเหล่าสนมกำนัลนางฝ่ายใน เมื่อคราวเสด็จมาพักแรมในฤดูร้อนทุกๆ ปี และยังมีลูกๆ หลานๆ เหล่าสนมสมเด็จพระปิ่นเกล้าฯ อยู่เล่าสืบกันว่าสนมของพระองค์ทุกนางเก่งในทางแอ่วลาวมากที่สุด จนกระทั่งพระองค์เองสามารถเป่าแคนและแอ่วลาวได้ ถึงกับทรงพระราชนิพนธ์กลอนลำแอ่วลาวไว้หลายเล่มสมุดไทย คงเหลือปรากฏอยู่ในหอสมุดแห่งชาติ จนถึงทุกวันนี้
มาร์เดอร์ 1
มาร์เดอร์ 1,"มาร์เทน"(Sd.Kfz. 135)เป็นรถถังพิฆาตของเยอรมันในช่วงสงครามโลกครั้งที่สอง ติดตั้งอาวุธด้วยปืนต่อต้านรถถัง 75 มม. เพ็ก 40 ส่วนใหญ่ของมาร์เดอร์ 1 ถูกสร้างขึ้นบนฐานของ Tracteur Blindé 37L (Lorraine) รถขนปืนใหญ่/รถหุ้มเกราะลำเลียงพลของฝรั่งเศสที่ซึ่งเยอรมันได้ยึดมันมามากกว่าสามร้อยคันภายหลังจากฝรั่งเศสถูกยึดครองในปี ค.ศ. 1940
ภาษาม้ง
ภาษาม้งอยู่ในตระกูลเหมียว-เหยา หรือม้ง-เมี่ยน ใช้กันในชาวม้งในเอเชียตะวันออกเฉียงใต้ และ บางส่วนของจีนจัดเป็นภาษาคำโดด โดยหนึ่งคำมีเสียงพยัญชนะต้น สระ และวรรณยุกต์ ไม่มีเสียงตัวสะกด มีวรรณยุกต์สนธิหรือการผสมกันของเสียงวรรณยุกต์เมื่อนำคำมาเรียงต่อกันเป็นประโยค ในประเทศไทยแบ่งเป็น 2 กลุ่มคือ
ไวยากรณ์
การเรียงคำเป็นแบบประธาน-กริยา-กรรม เช่น เด๋เตาะหมี (หมากัดแมว) ไม่มีการเปลี่ยนรูปคำเพื่อแสดงกาล แต่ใช้การเติมคำบอกกาลเช่นเดียวกับในภาษาไทย ถ้าเป็นประโยคบอกอดีตให้เติมคำว่า "เหลอะ" ไว้ท้ายประโยค แบบเดียวกับคำว่า "了" (เลอ) ที่ใช้ในภาษาจีนกลาง ตัวอย่างเช่น เด๋เตาะหมีเหลอะ (หมากัดแมวแล้ว) ถ้าเป็นประโยคบอกอนาคตก็ให้เติมคำว่า "หยัว" ไว้หน้ากริยา ซึ้งจะใช้คล้ายๆกับคำว่า "要" (เย่า) ในภาษาจีนกลาง ยกตัวอย่างเช่น เด๋หยัวเตาะหมี (หมาจะกัดแมว) ประโยคปฏิเสธเติมคำว่าไม่ (จี่ หรือ ทจี่) หน้าคำกริยา เช่น เด๋ทจี่เตาะหมี (หมาไม่กัดแมว) ประโยคคำถามเติมคำว่า "ปัว" หรือ "หล๋อ" เข้าในประโยค คำว่า "หล๋อ" นิยมวางไว้ท้ายประโยค ส่วนคำว่า "ปัว" นิยมวางไว้หน้ากริยา เช่น เด๋เตาะหมีหล๋อ? หรือ เด๋ปัวเตาะหมี? (หมากัดแมวหรือ?)
ภาษาม้งมีการใช้คำลักษณนามโดยจะเรียงคำแบบ จำนวนนับ-ลักษณนาม-นาม เช่น อ๊อตู่เนง (สอง-ตัว-ม้า) คำลักษณนามที่สำคัญคือ "ตู่" ใช้ได้กับทั้งสิ่งที่มีชีวิตและไม่มีชีวิตอย่าง สัตว์ คน และต้นไม้ ส่วนคำว่า "เล่ง" (人) นั้นให้ใช้เฉพาะสำหรับคนอย่างเดียว เช่น อ๊อเล่ง (二人) (คนสองคน) "ตร๊า" ใช้กับเครื่องมือ เครื่องใช้ อาวุธ "ได่" ใช้กับสิ่งที่มีลักษณะเป็นแผ่นแบนๆ "จ้อ" ใช้กับสิ่งที่เป็นเส้นยาว "ลู้" แปลว่า อัน/ลูก/ก้อน/คัน เช่น อ๊อลู้เช้ (รถสองคัน) "จ๋อ" ใช้กับคำนามที่มีมากกว่าหนึ่ง เช่น จ๋อเนง (ม้าหลายตัว)
ระบบการเขียน
ไม่มีอักษรเป็นของตนเอง มีผู้สนใจภาษาม้งพยายามประดิษฐ์อักษรขึ้นใช้เขียน เช่น อักษรม้ง อักษรพอลลาร์ด เมียว ที่เป็นที่นิยมแพร่หลายคืออักษรละติน ในประเทศไทยบางครั้งเขียนด้วยอักษรไทย สำหรับการเขียนด้วยอักษรละตินมี พยัญชนะที่ใช้ทั้งหมด 26 ตัว วรรณยุกต์ มี 8 และสระมี 14 ตัว ได้แก่
พยัญชนะ
ในภาษาม้งมีทั้งหมด 57 ตัวแยกเป็น พยัญชนะตัวเดียว  พยัญชนะควบกล้ำ 2 ตัว  พยัญชนะควบกล้ำ 3 ตัว  และพยัญชนะควบกล้ำ 4 ตัว ดังต่อไปนี้คือ เทียบกับอักษรไทย ต ก ป ซ ซ ล น ฮ ม _ ก ว จ ย ย จ ฟ ด เทียบกับอักษรไทย ค ค ช จ ญ หน ท ด บ พ จ ซ หล ก จ ธ ช จ ปล หม หน มล นล เทียบกับอักษรไทย ช ด ช จ จ ภ ฌ หมล หนล ฆ ฆ ฌ จ บล พล หญ เทียบกับอักษรไทย ฌ ฌ ภล
วรรณยุกต์
วรรณยุกต์ของม้งมีทั้งหมด 7 รูป 8 เสียงดังต่อไปนี้คือ
กีฬาเซปักตะกร้อในกีฬาแห่งชาติครั้งที่ 41
"เซปักตะกร้อ" ในการแข่งขันกีฬาแห่งชาติ ครั้งที่ 41 เชียงใหม่เกมส์
นือกุซ
นือกุซ (กืออึซ: ንጉሥ, nəgueś; เทียบነጋሲ, negus) เป็นชื่อตำแหน่งในภาษากลุ่มเซมิติกแถบเอริเทรียกับเอธิโอเปียตอนเหนือ ใช้สื่อถึงพระมหากษัตริย์ เช่น บาฮ์รีเนกาซี (Bahri Negasi, "ราชาแห่งท้องทะเล") ของราชอาณาจักรเมดรีบาฮ์รีในเอริเทรียช่วงก่อน ค.ศ. 1890 และเนกุสแห่งเอธิโอเปียในช่วงก่อน ค.ศ. 1974 ในธรรมเนียมอิสลามเรียกเนกุสว่า อันนะญาชี (النجاشي)
ภาพรวม
นือกุซ เป็นคำนามที่แผลงมาจากรากศัพท์ ในกลุ่มภาษาเซมิติกแบบเอริเทรียและเอธิโอเปีย หมายถึง "ครองราชย์" ในเวลาต่อมาชื่อตำแหน่งนี้มักแปลเป็น "กษัตริย์" หรือ "จักรพรรดิ" ในคัมภีร์ไบเบิลและวรรณกรรมอื่น ๆ ในสมัยหลังจะใช้คำนี้เป็นคำนำหน้านามผู้ว่าการจังหวัด (อาณาจักร) สำคัญ ได้แก่ กอจจัม, เบเกมเดอร์, โวลโล, ตึกรัย, อาณาจักรริมทะเล และชีวา
ในหนังสือ Through the Lands of the Serb ใน ค.ศ. 1904 อีดิท เดอรัม นักมานุษยวิทยาชาวอังกฤษ เสนอแนะอย่างไม่ถูกต้องโดยไม่มีหลักฐานว่า คำว่า นือกุซ แผลงมาจากชื่อหมู่บ้านเญกูชี (Njegushi) ในเฮอร์เซโกวีนา
สมัยฟื้นฟูศิลปวิทยา
สมัยฟื้นฟูศิลปวิทยา (Renaissance; Rinascimento; แปลว่า เกิดใหม่ หรือคืนชีพ) หรือ เรอแนซ็องส์ เป็นช่วงเวลาในประวัติศาสตร์ยุโรป ทำให้เกิดการเปลี่ยนแปลงจากสมัยกลางสู่สมัยใหม่และครอบคลุมศตวรรษที่ 15 และ 16 มีการแสดงลักษณะด้วยความพยายามที่จะฟื้นฟูและก้าวข้ามแนวคิดและความสำเร็จของสมัยคลาสสิก ได้เกิดขึ้นภายหลังจากวิกฤติการณ์จากสมัยกลางปลายและมีส่วนที่เกี่ยวข้องกับการเปลี่ยนแปลงทางสังคมครั้งใหญ่ นอกเหนือจากช่วงเวลาตามมาตรฐาน ผู้เสนอของ"เรอแนซ็องส์ระยะยาว" ซึ่งอาจจะเริ่มต้นในศตวรรษที่ 14 และสิ้นสุดลงในศตวรรษที่ 17
มุมมองดั้งเดิมได้มุ่งเน้นไปที่ลักษณะด้านสมัยใหม่ช่วงต้นของเรอแนซ็องส์และให้เหตุผลว่าเป็นการทำลายจากอดีต แต่นักประวัติศาสตร์หลายคนในปัจจุบันได้มุ่งเน้นไปที่ลักษณะด้านสมัยกลางและได้ถูกพิสูจน์แล้วว่าเป็นส่วนขยายเพิ่มเติมของสมัยกลาง อย่างไรก็ตาม จุดเริ่มต้นของช่วงเวลา –สมัยเรอแนซ็องส์ช่วงต้นศตวรรษที่ 15 และอิตาลีในยุคก่อนสมัยฟื้นฟูศิลปวิทยา ตั้งแต่ราวปี ค.ศ. 1250 หรือ ค.ศ. 1300 – มีการทับซ้อนกันอย่างมากกับสมัยกลางปลาย เป็นไปตามของช่วงเวลาของปี ค.ศ. 1250-1500 และสมัยกลางเองก็เป็นช่วงเวลาที่เต็มไปด้วยการเปลี่ยนแปลงอย่างค่อยเป็นค่อยไป ดังเช่นสมัยปัจจุบัน และในช่วงเวลาการเปลี่ยนผ่านระหว่างทั้งสองยุค เรอแนซ็องส์มีความคลึงกันอย่างใกล้ชิดทั้งสองยุค โดยเฉพาะสมัยปลายและช่วงเวลาย่อยของสมัยต้นในแต่ละช่วง
พื้นฐานทางปัญญาของยุคเรอแนซ็องส์เป็นเรื่องราวเกี่ยวกับมนุษยนิยม ซึ่งได้รับมาจากแนวคิดของฮิวแมนนิตัสจากสมัยโรมันและการค้นพบปรัชญากรีกสมัยคลาสสิคอีกครั้ง เช่น โพรทาโกรัส ซึ่งได้กล่าวไว้ว่า "มนุษย์เป็นหน่วยชี้วัดของทุกสิ่ง" ความคิดใหม่เหล่านี้ได้ปรากฏให้เห็นในศิลปะ สถาปัตยกรรม การเมือง วิทยาศาสตร์ และวรรณกรรม ตัวอย่างแรก ได้แก่ การพัฒนาทัศนมิติในภาพวาดสีน้ำมันและการฟื้นฟูความรู้เกี่ยวกับการทำคอนกรีต แม้ว่าการประดิษฐ์ของการพิมพ์ด้วยตัวเรียงแบบโลหะซึ่งจะเร่งการเผยแพร่กระจายความคิดจากช่วงปลายศตวรรษที่ 15 การเปลี่ยนแปลงของยุคเรอแนซ็องส์นั้นไม่เหมือนกันทั่วทั้งยุโรป: ร่องรอยแรกซึ่งปรากฏในอิตาลีตั้งแต่ช่วงต้นจนถึงปลายศตวรรษที่ 13 โดยเฉพาะกับงานเขียนของดันเต และภาพวาดของจอตโต
ในการเคลื่อนไหวทางวัฒนธรรม ยุคเรอแนซ็องส์ได้รวบรวมเอานวัตกรรมของการเบ่งบานของภาษาละตินและวรรณกรรมพื้นเมือง ซึ่งเริ่มต้นด้วยการฟื้นฟูการเรียนรู้จากแหล่งข้อมูลคลาสสิค ซึ่งได้ยกย่องบุคคลร่วมสมัยอย่างเปตราก การพัฒนาทัศนมิติแบบเส้นตรงและเทคนิคอื่น ๆ ในการแสดงภาพเสมือนจริงในการวาดภาพ และการปฏิรูปการศึกษาในวงกว้างแต่กลับต้องค่อยเป็นค่อยไป ในด้านการเมือง ยุคเรอแนซ็องส์ได้มีส่วนร่วมในการพัฒนาจารีตประเพณีและธรรมเนียมของการทูต และในด้านวิทยาศาสตร์ได้พึ่งพาอาศัยจากการตั้งข้อสังเกตและการให้เหตุผลแบบอุปนัย แม้ว่ายุคเรอแนซ็องส์จะแสดงให้เห็นถึงการปฏิวัติในการแสวงหาความรู้ทางวิทยาศาสตร์และสังคมมากมาย เช่นเดียวกับการนำเสนอการธนาคารสมัยใหม่และการจัดทำบัญชี อาจจะเป็นที่รู้จักกันดีที่สุดสำหรับการพัฒนาผลงานศิลปะและคุณูปการของผู้รู้รอบด้าน เช่น เลโอนาร์โด ดา วินชี และมีเกลันเจโล ซึ่งเป็นแรงกระตุ้นในการใช้คำว่า "คนเรอแนซ็องส์"
ยุคเรอแนซ็องส์ได้เริ่มต้นในสาธารณรัฐฟลอเรนซ์ หนึ่งในหลายรัฐของอิตาลี มีการเสนอทฤษฏีต่าง ๆ เพื่ออธิบายถึงต้นกำเนิดและคุณลักษณะต่าง ๆ โดยมุ่งเน้นปัจจัยต่าง ๆ รวมทั้งลักษณะโดยเฉพาะทางสังคมและพลเมืองของฟลอเรนซ์ในช่วงสมัยนั้น เช่น โครงสร้างทางการเมือง การให้อุปถัมภ์ของตระกูลที่มีอำนาจมากอย่างตระกูลเมดีชี และการอพยพของเหล่านักวิชาการชาวกรีกและตำราความรู้ของพวกเขาไปยังอิตาลี ภายหลังการเสียกรุงคอนสแตนติโนเปิลให้กับเติร์กออตโตมัน ศูนย์กลางหลักอื่น ๆ ได้แก่ นครรัฐอิตาลีทางตอนเหนือ เช่น เวนิส เจนัว มิลาน โบโลญญา และโรมในช่วงสมัยพระสันตะปาปาแห่งเรอแนซ็องส์ หรือเมืองต่าง ๆ ของเบลเยียม เช่น บรูช เกนต์ บรัสเซลส์ เลอเฟิน หรือแอนต์เวิร์ป
ยุคเรอแนซ็องส์นั้นมีประวัติศาสตร์ที่ยาวนานและซับซ้อน และสอดคล้องกับข้อสงสัยทั่วไปของช่วงเวลาที่ถูกแบ่งแยกออกจากกัน มีการถกเถียงกันอย่างมากในท่ามกลางนักประวัติศาสตร์ที่มีต่อการยกย่อง"เรอแนซ็องส์" จากศตวรรษที่ 19 และบุคคลที่มีชื่อเสียงทางวัฒนธรรมแต่ละบุคคลในฐานะ "คนเรอแนซ็องส์" การตั้งคำถามถึงประโยชน์ของยุคเรอแนซ็องส์ทั้งในแง่ของคำศัพท์และประวัติศาสตร์ ผู้สังเกตบางคนได้ตั้งคำถามว่า ยุคเรอแนซ็องส์เป็น"ความก้าวหน้า" ทางวัฒนธรรมจากสมัยกลางหรือไม่ แต่กลับมองเห็นว่าเป็นช่วงเวลาของลัทธิมองโลกในแง่ร้ายและการหวนรำลึกจากสมัยคลาสสิค ในขณะที่นักประวัติศาสตร์ทางสังคมและเศรษฐกิจ โดยเฉพาะอย่างยิ่งคือ ลงก์ดูเร กลับมุ่งเน้นไปที่ความต่อเนื่องระหว่างสองสมัย ซึ่งได้เชื่อมโยงกัน ดังที่แฟร์น็องซึ่งได้ตั้งข้อสังเกตแล้วว่า "ได้ถูกพันธนาการนับพันเสียแล้ว"
คำว่า รินาสชิตา ('การกำเนิด') ปรากฏขึ้นเป็นครั้งแรกในหนังสือเรื่องชีวิตศิลปินของจอร์โจ วาซารี (ค.ศ. 1550) จึงถูกนำมาแผลงเป็นภาษาอังกฤษเป็น เรอแนซ็องส์ ใน ค.ศ. 1830 คำศัพท์นี้ได้ขยายไปถึงการเคลื่อนไหวทางวัฒนธรรมและประวัติศาสตร์อื่น ๆ เช่น สมัยฟื้นฟูศิลปวิทยาในจักรวรรดิการอแล็งเฌียง (ศตวรรษที่ 8 และ 9) สมัยฟื้นฟูศิลปวิทยาในราชวงศ์อ็อทโท (ศตวรรษที่ 10 และ 11) และสมัยฟื้นฟูศิลปวิทยาในศตวรรษที่ 12